|  |  |
| --- | --- |
|  | ***Pohjois-Amerikan teemasivu*** |

Pohjois-Amerikka satelliittikoostekuvassa.
**Pohjois-Amerikka** on pohjoisella pallonpuoliskolla sijaitseva maanosa Etelä-Amerikan pohjoispuolella, Tyynenmeren ja Atlantin valtameren välissä. Sen pinta-ala on noin 24 480 000 neliökilometriä ja asukasluku yli 530 miljoonaa. Se on Aasian ja Afrikan jälkeen kolmanneksi suurin manner pinta-alaltaan ja Aasian, Afrikan ja Euroopan jälkeen neljänneksi suurin väkiluvultaan. Pohjois-Amerikassa on yhteensä 38 maata.

Mantereella on kolme suurta valtiota: Kanada, Meksiko ja Yhdysvallat, jotka käsittävät suurimman osan Pohjois-Amerikkaa. Näiden lisäksi myös Keski-Amerikan ja Karibian katsotaan yleensä olevan osa Pohjois-Amerikkaa. Myös Tanskalle kuuluva Grönlanti kuuluu maantieteellisesti Pohjois-Amerikkaan.

Maantiede
---------

*Pääartikkeli: Pohjois-Amerikan maantiede*
Pohjois-Amerikan pinta-ala on noin 24 240 000 neliökilometriä.

Maanosan hallitseva vuorijono on Kordillieerit, joka ulottuu mantereen länsiosan läpi Alaskasta Keski-Amerikan kannakselle. Kordillieerit on nuori poimuvuoristo, joka kohosi Amerikan- ja Tyynenmenrenlaattojen kohdatessa. Kalliovuorilla ovat Pohjois-Amerikan korkeimmat vuoret, jotka yltävät yli neljän kilometrin korkeuteen. Yhdysvaltain itärannikon Appalakit on vanhempi vuoristo, ja se kohoaa korkeimmillaan kahteen kilometriin. Mantereen sisäosa koostuu tasangoista ja alangoista. Keski-Amerikan vuoret ovat usein teräviä, ja etenkin Méxicon eteläpuolella ja Karibialla on useita aktiivisia tulivuoria. Maanosan korkein kohta on Denali Alaskassa (6 194 m) ja matalin Badwaterissa Kuolemanlaaksossa (−86 m).

Pohjois-Amerikan merkittävimpiä jokia ovat Missouri, Mississippi, Rio Grande ja Saint Lawrence. Yhdysvaltain ja Kanadan rajalla sijaitsevat Suuret järvet, joista suurimpana Yläjärvi; myös Kanadassa on suuria järviä, kuten Iso Karhujärvi. Yhdysvaltain länsiosissa vuorijonojen välissä on aavikoita, suljettuja altaita ja suolajärviä. Maanosan tunnetuin vesiputous on Niagara Yhdysvaltojen ja Kanadan rajalla.

Ilmasto ja kasvillisuus
-----------------------

Pohjois-Amerikan ilmasto vaihtelee alueittain. Suurin osa mannerta on kosteaa, lukuun ottamatta Lounais-Yhdysvaltojen kuivaa vyöhykettä, Kalliovuorten altaita ja Koillis-Meksikoa. Tornadoja ilmenee laajalla alueella Keski-Yhdysvalloissa, ja mantereen eteläosiin kulkeutuu Karibianmereltä usein hurrikaaneja. Keski-Amerikka sijaitsee tropiikissa. Alavilla alueilla ilmasto on kuumaa ja kosteaa, korkeammilla alueilla lauhkeaa.

Lehtipuut viihtyvät hyvin Yhdysvaltain lauhkeissa itäosissa, Kaliforniassa kasvaa nahkealehtistä kasvillisuutta, ja Tyynenmeren rannikolla menestyvät kookkaat puulajit, kuten punapuu. Subboreaalisella alueella kasvaa subboreaalista metsää. Mantereen keskiosia peittää preeria. Pohjoisessa subboreaalisen vyöhykkeen pohjoispuolella Kanadassa ja Alaskassa on tundrakasvillisuutta. Metsissä elää muun muassa hirviä, musta- ja harmaakarhuja, ilveksiä ja majavia sekä erilaisia kauriita. Keski-Amerikan kasvillisuus vaihtelee kosteiden alueiden metsistä kuivien alueiden pensaskasvillisuuteen.

Historia
--------

### Esihistoria

Pohjois-Amerikan ensimmäisten asukkaiden uskotaan olleen muinaisia aasialaisia kansoja, jotka siirtyivät Siperiasta Pohjois-Amerikkaan maanosan viimeisen jäätiköitymisvaiheen, Wisconsin-jääkauden aikana. He olivat nykyisten Amerikan alkuperäiskansojen, eskimoiden ja intiaanien esivanhempia.

### Eurooppalaisten saapuminen

Ensimmäinen eurooppalaisten yritys asuttaa Uusi maailma tapahtui noin vuonna 1000 jaa. kun viikingit purjehtivat Britteinsaarilta Grönlantiin ja perustivat sinne siirtokunnan. Sieltä he jatkoivat eteenpäin Labradoriin, Baffininsaarelle ja lopulta Newfoundlandiin, minne perustettiin Vinland-niminen siirtokunta. Jostain tuntemattomasta syystä Vinland kuitenkin hylättiin vain muutaman vuoden jälkeen. Vaikka viikingit eivät ikinä palanneet Pohjois-Amerikkaan, muut eurooppalaiset kuulivat heidän saavutuksistaan. Tarinat "Uuden maailman" löytämisestä ehkä herättivät uteliaisuutta eurooppalaisissa, mutta heillä ei ollut kiinnostusta tai resursseja lähteä sinne.

Ensimmäisen kerran viikinkien jälkeen Pohjois-Amerikan saavuttivat espanjalaiset, jotka nousivat vuonna 1565 maihin nykyisen Floridan St. Augustinen alueella. Samalla kun intiaanit vastustivat eurooppalaisia pyrkimyksiä kerätä maata ja valtaa tänä aikana, he joutuivat taistelemaan uusia sairauksia vastaan, jotka olivat levinneet alueelle eurooppalaisten ja Afrikasta tuotujen orjien mukana ja joille heillä ei ollut vastustuskykyä.

### Renessanssi, uudet kauppareitit ja uskonpuhdistus

Vuosina 1000–1650 tapahtui Euroopassa toisiinsa liittyviä kehityskulkuja, jotka antoivat Amerikan tutkimiselle ja myöhemmälle asuttamiselle sysäyksen. Niitä kehityskulkuja olivat protestanttinen uskonpuhdistus ja sen jälkeen tullut katolinen vastauskonpuhdistus, pienten valtioiden yhdistäminen suuremmiksi, renessanssi, uusi teknologia merenkulussa ja laivanrakennuksessa.

Väestö ja kulttuuri
-------------------

### Väestö

Pohjois-Amerikassa asui vuonna 2000 noin 462 miljoonaa ihmistä, joka on kahdeksan prosenttia koko maailman väestöstä. Suurin väestöryhmä ovat eurooppalaisten uudisasukkaiden jälkeläiset, jotka ovat enemmistönä Yhdysvalloissa, Kanadassa ja joissakin Keski-Amerikan maissa. Afrikasta tuotujen orjien jälkeläisiä on määrällisesti eniten Yhdysvalloissa ja suhteellisesti enemmistönä Belizessä ja joillain Karibian saarilla, kuten Haitilla. Maanosan alkuperäisasukkaita ovat intiaanit ja eskimot. Intiaaneja asuu suhteellisesti eniten Meksikossa ja muualla Väli-Amerikassa. Karibian intiaanit ovat jo kadonneet.

### Kielet

Pohjois-Amerikan puhutuimmat kielet ovat englanti ja espanja. Jonkin verran puhutaan myös ranskaa ja hollantia sekä alkuperäisväestön eri intiaanikieliä. Maanosan pohjoisosissa puhutaan lisäksi eskimokieliä.

### Uskonnot

Kristinusko on Pohjois-Amerikan suurin uskonto. Englanninkielisistä kristityistä suurin osa on protestantteja, ja espanjan- ja ranskankielisistä roomalaiskatolisia. Osa eurooppalaisperäisestä väestöstä on idän ortodokseja tai juutalaisia. Inuiteilla on omat perinteiset šamaaniuskontonsa, haitilaisilla afrikkalaisperäinen voodoo ja kuubalaisilla santeria.

Maat ja alueet
--------------

### Itsenäiset valtiot

| Maa tai alue | Pinta-ala(km²) | Asukasluku(arvio 7/2005) | Väestötiheys(as./km²) | Pääkaupunki | Valtiomuoto | Viralliset kielet | Valuutta |
| --- | --- | --- | --- | --- | --- | --- | --- |
| **Pohjois-Amerikka** |
| Kanada Kanada | 9 984 670 | 32 805 041 | 3,3 | Ottawa | perustuslaillinen monarkia | ranska, englanti | Kanadan dollari |
| Meksiko Meksiko | 1 972 550 | 106 202 903 | 53,8 | México | liittotasavalta | espanja | Meksikon peso |
|  Yhdysvallat | 9 826 630 | 308 651 528 | 31,4 | Washington | liittovaltio | englanti (de facto) | Yhdysvaltain dollari |
|
| **Karibianmaat** |
| Antigua ja Barbuda Antigua ja Barbuda | 443 | 68 722 | 155,1 | St. John’s | parlamentaarinen demokratia, perustuslaillinen monarkia | englanti | Itä-Karibian dollari |
| Saint Vincent ja Grenadiinit Saint Vincent ja Grenadiinit | 389 | 117 534 | 302,1 | Kingstown | parlamentaarinen demokratia, perustuslaillinen monarkia | englanti | Itä-Karibian dollari |
|  Trinidad ja Tobago | 5 128 | 1 088 644 | 212,3 | Port of Spain | tasavalta | englanti | Trinidadin ja Tobagon dollari |
| Jamaika Jamaika | 10 991 | 2 731 832 | 248,6 | Kingston | parlamentaarinen demokratia, perustuslaillinen monarkia | englanti | Jamaikan dollari |
| Kuuba Kuuba | 110 860 | 11 346 670 | 102,4 | Havanna | tasavalta | espanja | Kuuban peso, Kuuban vaihdettava peso |
|  Saint Kitts ja Nevis | 261 | 38 958 | 149,3 | Basseterre | parlamentaarinen demokratia, perustuslaillinen monarkia | englanti | Itä-Karibian dollari |
| Saint Lucia Saint Lucia | 616 | 166 312 | 270,0 | Castries | parlamentaarinen demokratia, perustuslaillinen monarkia | englanti | Itä-Karibian dollari |
| Bahama Bahama | 13 940 | 301 790 | 21,6 | Nassau | parlamentaarinen demokratia, perustuslaillinen monarkia | englanti | Bahaman dollari |
| Barbados Barbados | 431 | 279 254 | 647,9 | Bridgetown | parlamentaarinen demokratia, perustuslaillinen monarkia | englanti | Barbadoksen dollari |
|  Dominica | 754 | 69 029 | 91,6 | Roseau | tasavalta | englanti | Itä-Karibian dollari |
| Dominikaaninen tasavalta Dominikaaninen tasavalta | 48 730 | 8 950 034 | 183,7 | Santo Domingo | tasavalta | espanja | Dominikaanisen tasavallan peso |
| Grenada Grenada | 344 | 89 502 | 260,2 | St. George’s | parlamentaarinen demokratia, perustuslaillinen monarkia | englanti | Itä-Karibian dollari |
| Haiti Haiti | 27 750 | 8 121 622 | 292,7 | Port-au-Prince | tasavalta | ranska, haitin kreoli | Haitin gourde |
|
| **Keski-Amerikka** |
| Belize Belize | 22 966 | 279 457 | 12,2 | Belmopan | perustuslaillinen monarkia, parlamentaarinen demokratia | englanti | Belizen dollari |
| Costa Rica Costa Rica | 51 100 | 4 016 173 | 78,6 | San José | tasavalta | espanja | Costa Rican colón |
| El Salvador El Salvador | 21 040 | 6 704 932 | 318,7 | San Salvador | tasavalta | espanja | Yhdysvaltain dollari |
| Guatemala Guatemala | 108 890 | 14 655 189 | 134,6 | Guatemala | tasavalta | espanja | quetzal |
| Honduras Honduras | 112 090 | 6 975 204 | 62,2 | Tegucigalpa | tasavalta | espanja | Hondurasin lempira |
|  Nicaragua | 129 494 | 5 465 100 | 42,2 | Managua | tasavalta | espanja | córdoba |
| Panama PanamaPanama sijaitsee maantieteellisesti suurimmaksi osaksi Pohjois-Amerikassa. Panaman kannaksen itäinen osa Panamasta kuuluu Etelä-Amerikkaan. | 75  420 | 3  360  474 | 38 / km² | Panama | tasavalta | espanja | Panaman balboa |
|

### Itsehallintoalueet

| Valtio | Pinta-ala (km²) | Asukasluku | Asukastiheys (km²) | Pääkaupunki | Emämaa |
| --- | --- | --- | --- | --- | --- |
|  Bermuda | 53 | 65 365 | 1 233,3 | Hamilton |  Britannia |
|  Anguilla | 102 | 13 254 | 129,9 | The Valley |  Britannia |
|  Bonaire | 288 | 14 006 | 246,3 | Kralendijk |  Alankomaat |
|  Aruba | 193 | 71 566 | 370,8 | Oranjestad |  Alankomaat |
|  Saba | 13 | 1 424 | 109,5 | The Bottom |  Alankomaat |
|  Sint Eustatius | 21 | 3 100 | 147,6 | Oranjestad |  Alankomaat |
|  Sint Maarten | 24 | 40 917 | 1 704 | Philipsburg |  Alankomaat |
|  Brittiläiset Neitsytsaaret | 153 | 22 643 | 148,0 | Road Town |  Britannia |
|  Caymansaaret | 262 | 44 270 | 169,0 | George Town |  Britannia |
|  Grönlanti | 2 166 086 | 56 375 | 0,026 | Nuuk |  Tanska |
|  Guadeloupe | 1 780 | 448 713 | 252,1 | Basse-Terre |  Ranska |
|  Puerto Rico | 9 104 | 3 916 632 | 430,2 | San Juan |  Yhdysvallat |
|  Martinique | 1 100 | 432 900 | 393,5 | Fort-de-France |  Ranska |
|  Montserrat | 102 | 9 341 | 91,6 | Plymouth, Brades |  Britannia |
| Yhdysvallat Navassa | 5 |  |  |  |  Yhdysvallat |
|  Turks- ja Caicossaaret | 430 | 20 556 | 47,8 | Cockburn Town |  Britannia |
|  Yhdysvaltain Neitsytsaaret | 352 | 108 708 | 308,8 | Charlotte Amalie |  Yhdysvallat |
|  Saint-Pierre ja Miquelon | 242 | 7 012 | 29,0 | Saint-Pierre |  Ranska |

* 

*Katso myös: Luettelo Pohjois-Amerikan maista asukasluvun mukaan*

Lähteet
-------

1. 1 2 3 4 5 6  Martin, Penny & Olds, Margaret (toim.): *Geographica – suuri maailmankartasto: maanosat, maat, kansat*, s. 376–377. Könemann, 2003. ISBN 3-8290-2481-9.
2. ↑  Largest Cities of the World - (by metro population) World Atlas. Viitattu 9.3.2014.
3. 1 2 3 4  Geography of North America How Stuff Works.  Arkistoitu 29.5.2008. Viitattu 9.3.2014. (englanniksi)
4. 1 2 3 4  Martin, Penny & Olds, Margaret (toim.): *Geographica – suuri maailmankartasto: maanosat, maat, kansat*, s. 378–379. Könemann, 2003. ISBN 3-8290-2481-9.
5. ↑  Encyclopaedia Britannica: North America *britannica.com*. Viitattu 24.1.2023. (englanniksi)
6. 1 2  History com Editors: Exploration of North America *HISTORY*. Viitattu 1.8.2022. (englanniksi)
7. ↑  European colonization of North America *education.nationalgeographic.org*. Viitattu 25.1.2023. (englanniksi)
8. 1 2  Geography of North America: The People How Stuff Works.  Arkistoitu 4.6.2008. Viitattu 9.3.2014. (englanniksi)
9. ↑  Reime, Hannu: Viikon kieli: Eskimokielet *Yle Ykkösaamu*.  27.10.2006. Viitattu 18.12.2013.
10. ↑  Fyysiseltä maantieteeltään Meksikon kaakkoisosan katsotaan kuuluvan Keski-Amerikkaan. (Arkistoitu – Internet Archive) Poliittisessa maantieteessä Meksikoa ei kuitenkaan pidetä Keski-Amerikkaan kuuluvana.
11. ↑  Suuri osa Plymouthista, Montserrat’n *de jure* -pääkaupungista, tuhoutui Soufrière Hillsin tulivuoren purkauksissa vuodesta 1995 alkaen, ja monia hallituksen toimistoja siirrettiin Bradesiin.

Aiheesta muualla
----------------

* Kuvia tai muita tiedostoja aiheesta **Pohjois-Amerikka** Wikimedia Commonsissa

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Maanosat |
| --- |
|  |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|     | 
Afrikka
 | 
Aasia
 | 
Australia
 | 
Etelämanner
 | 
Eurooppa
 | 
Pohjois-Amerikka
 | 
Etelä-Amerikka
 |

 |

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Maapallon alueet |
| --- |
|  |
| Afrikka Afrikka | 
* Eteläinen Afrikka
* Itä-Afrikka
* Keski-Afrikka
* Länsi-Afrikka
* Pohjois-Afrikka

 |
|  |
| Amerikan manner Amerikka | 
* Etelä-Amerikka
* Keski-Amerikka
* Latinalainen Amerikka
* Pohjois-Amerikka
* Väli-Amerikka

 |
|  |
| Aasia Aasia | 
* Etelä-Aasia
* Etu-Aasia
* Itä-Aasia
* Kaakkois-Aasia
* Keski-Aasia
* Pohjois-Aasia

 |
|  |
| Eurooppa Eurooppa | 
* Etelä-Eurooppa
* Itä-Eurooppa
* Keski-Eurooppa
* Länsi-Eurooppa
* Pohjois-Eurooppa

 |
|  |
| Oseania Oseania | 
* Australaasia
* Melanesia
* Mikronesia
* Polynesia

 |
|  |
| Napa-alueet Napa-alueet | 
* Antarktis
* Arktis

 |
|  |
| Valtameret Valtameret | 
* Atlantin valtameri
* Eteläinen jäämeri
* Intian valtameri
* Pohjoinen jäämeri
* Tyynimeri

 |

 |